open-index/open-wikipedia-markdown huggingface dataset:
Hobartiidae

* *[[Hobartius]]*
* *[[Hydnobioides]]*

**Hobartiidae** er en liten familie av biller som bare er kjent fra Australia, Chile og Argentina. Utbredelsen tyder på at de må være en gammel gruppe, som har eksistert allerede da sørkontinentene (Australia, Antarktis og Sør-Amerika) skilte lag i jorden middelalder (mesozoikum). Disse billene lever på råtnende, bløte poresopper (kjuker, Polyporaceae). Det er bare beskrevet sju arter, men det finnes trolig noen flere ubeskrevne. Familien er oppkalt etter Hobart, hovedstaden i Tasmania, der de først ble oppdaget.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **Hobartiidae** Sen Gupta & Crowson, 1966
****** Slekten *Hobartius* Sen Gupta & Crowson, 1966
******* *Hobartius chilensis* Tomaszewska & Slipinski, 1995  – Chile
******* *Hobartius eucalypti* (Blackburn, 1892)  – Australia
******* *Hobartius newtonorum* Tomaszewska & Slipinski, 1995  
******* *Hobartius niger* Tomaszewska & Slipinski, 1995  
******* *Hobartius tasmanicus* Sen Gupta & Crowson, 1966 – Tasmania
****** Slekten *Hydnobioides* Sen Gupta & Crowson, 1966
******* *Hydnobioides lawrencei* Tomaszewska & Slipinski, 1995  
******* *Hydnobioides pubescens* Sen Gupta & Crowson, 1966

## Eksterne lenker
*
TM-57

**TM-57** er en russisk landmine for bruk mot pansrede kjøretøyer.  Den er basert på TM-46, og har en større sprengladning og bedre brannrør sammenlignet med denne.  TM-46 består av en sirkulær kropp av metall og en plass for tennmekanismen i midten.  Hele minen veier 8,47 kg, og 6,34 kg av dette er sprengstoff.  Diameteren er 316 mm.

En treningsversjon som produserer røyk heter TM-60.
Orograf

En **orograf** er en avstandsmåler som tidligere ble brukt av kystartilleriet. Den ble utviklet i 1886 av senere oberst og forsvarsminister Georg Stang. Stang utviklet i alt tre versjoner av orografen. Den ble senere videreutviklet av oberst Birger Eriksen.

Orografer var blant annet installert på Oscarsborg og Odderøya fort. Flere var installert i Bergen, blant annet på Store Kongshaug og Kvarven.

I utgangspunktet består orografen av en enkel kikkert med trådkors og gradskiver. Når en kjenner orografens høyde over havet, sikter på målet og avleser vinkelen ned mot målet, kan en regne ut avstanden fra orografen til målet. For å bedre nøyaktigheten bør en korrigere for den aktuelle vannstanden. Til å begynne med ble dette arrangert slik at en nivåmåler ble innrettet i vannkanten på en slik måte at den kunne sees fra orografen i kikkert. Senere ble det utviklet elektriske overføringsmetoder til en nivåmålestasjon som pr telefon informerte orografene i nærområdet.

Gradskiven for plongering kan alternativt graderes i meter, og angir avstanden til målet direkte. Det måtte derved preges en spesifikk skive for den aktuelle orografs høyde over havet.

Oberst Stang beskrev orografen som «et instrument ved hvilket man fra en station kan overføre på kartet et punkts bevegelse på vannoverflaten. Når man med orografens kikkert følger et fartøy, vil instrumentet til enhver tid vise fartøyets sted på kartet og dets avstand fra stasjonen, samt, når fartøyet beveger seg, dets bevegelsesretning og hastighet».

En stift fra orografen viste direkte på et strålekart målets posisjon. Dette ga mulighet for indirekte skyting. Posisjonene ble overbrakt til batteriet ved roping eller per telefon. På Oscarsborg var det flere orografer, blant annet i Hovedbatteriet på Søndre Kaholmen og på Håøya. Lenger sør i Drøbaksundet var det stasjoner på Elton, Stjernås, Barlindås og Sonsås (de to sistnevnte er ikke lenger på Forsvarets grunn). 9. april 1940 var orografen i Hovedbatteriet bemannet av fenrik Kristen Høie fra Drøbak.

Oberst Stangs valg av ordet «orograf» som navn på sitt instrument synes å være hentet fra et tidligere og noe annerledes instrument, beskrevet i Webster som:
 
**Orograph** \Or"o*graph\, n. [Gr. ? mountain + -graph.] (Surveying)
A machine for use in making topographical maps. It is operated by being pushed across country, and not only records distances, like the perambulator, but also elevations.

Orograf [Gr. ? fjell + -tegne] En maskin som brukes til å utarbeide topografiske kart. Den skyves frem og registrerer ikke bare avstand som en «perambulator», men også høyde.

## Se også
*Orografi

## Referanser
RG-31

**RG-31** er et sørafrikansk hjulgående pansret personellkjøretøy, i nyere tid kjent som et minebeskyttet kjøretøy (MRAP). Det er av utseende ganske likt en lastebil, og har et V-formet skrog for å stå i mot landminer.

## Historie og utvikling

RG-31 ble utviklet av Land Systems OMC i Sør-Afrika, nå en avdelingen i BAE Systems.

RG-31 er eller har vært i tjeneste med Canada, Colombia, Nederland, Rwanda, Sør-Afrika, Forenede arabiske emirater og USA. Det har vært i bruk i kamphandlinger i blant annet Afghanistan med ISAF, Bosnia med UNPROFOR og Irak med amerikanske styrker.

## Teknisk

Vognføreren sitter framme til venstre i skroget, på samme måte som i en lastebil.  Ut- og inngang fra kjøretøyet er gjennom en stor dør bak.

Motoren på Mk 3 er en Mercedes-Benz OM366T dieselmotor som yter 125 kW ved 2800 omdreininger i minuttet.  På Mk 5 er det en Cummins QSB dieselmotor som yter 205 kW ved 2500 omdreininger i minuttet.  Motoren er montert under et panser i snuten på kjøretøyet.  Den driver en Allison femtrinns automatisk girkasse som igjen driver en fordelingsgirkasse.  Denne siste er enten en Meritor Rockwell T232 på Mk 3 eller en Axle Tech T600 på Mk 5.  Begge fordelingsgirkassene har to girserier og permanent firehjulstrekk.

Fabrikanten oppgir beskyttelsen til å være tilstrekkelig til å stå i mot én TM-57 mine under skroget eller to TM-57 under ett hjul.

## Varianter
;RG-31 Mk3A Nyala: Basert på Mamba pansret personellkjøretøy.
;RG-31 Sabre: Lastevariant.
;RG-31 Mk5 Nyala: 
;RG-31 Charger: Versjon for den amerikanske hæren, basert på Mk 3 og Mk 5 men med motor fra Detroit Diesel.
;RG-31 Mk5E: En forlenget Mk5 med større lastekapasitet og bedre pansring. 
;RG-31 Mk5EM:
;RG-31 Mk6E: Forbedret panserbeskyttelse.

## Referanser


## Eksterne lenker
* 
* GlobalSecurity.org om RG-31 (engelsk)
* Produsentens brosjyre (engelsk)
Passiv røyking

**Passiv røyking** finner sted når en person røyker og denne røyken pustes inn av andre. Fra helsefaglig hold menes det at de passive røykerne får økt risiko for å få sykdommer som vanligvis assosieres med røyking. Dette gjelder i hovedsak de som er eksponert for røyk i over lang tid. På grunn av dette har flere land innført begrensninger på hvor man kan røyke. Flere har for eksempel innført forbud mot røyking på serveringsteder.

Det har fra helsefaglig hold blitt hevdet at det er betydelig økt sykdomsfrekvens hos ikke-røkende som ansatte i serveringssteder, i motsetning ti ikke-røykende på arbeidsplasser der man i liten grad er eksponert for røyking. Dette var hovedgrunnen til at Norge, i 2004, innførte forbud mot å røyke på serveringssteder. I ettertid har flere land innført samme, eller lignende, lovgivning.

Forskning har ikke bevist 100 % sikkert at passiv tobakksrøyking alltid forårsaker død og akutte og kroniske lidelser (forskingen varierer fra positiv til negativ.

## Referanser


## Eksterne lenker
* Hva er omfanget og konsekvensene av passiv røyking? Oppsummering av forskning
String Swing

**String Swing** var en norsk jazzgruppe (swing) som ble etablert  i Oslo, igangsatt av spansk-norske Freddy Valier gitar og vokal, som hadde flyttet til Norge i 1938.

Han ønsket å starte et jazzband à la Quintette du Hot Club de France, som han kjente fra Spania, og fikk med seg gitaristene Finn Westbye, Stein Musum, og Robert Normann, samt Arild Iversen fiolin og Fred Lange-Nielsen bass. Bandet spilte inn en 78-plate (gjenutgitt på CD i 1988 av Hot Club Records, senere også på Normann Records), som regnes som «Norges første bevisste jazzinnspilling» (sitat Bjørn Stendahl, *Norsk Jazzarkiv*), men ingen av de andre musikerne delte Freddy Valiers interesse for Django Reinhardt, så han sluttet kort tid etter, og returnerte til Spania i 1939.

Bandet fortsatte ennå en tid, blant annet under navnet «Robert Normanns Strengekvartett», men inspirasjonen forble anglo-amerikansk (i motsetning til fransk/Django). I februar 1939 hadde Quintette du Hot Club de France sin eneste konsert i Norge, og hele String Swing var tilstede, men Robert Normann fortalte Jon Larsen at ingen av musikerne i Norge egentlig var interessert i denne musikken på denne tiden, bortsett fra Freddy Valier. Forbildene var amerikansk swing: Coleman Hawkins, Chu Berry, og liknende), og til en viss grad danske Svend Asmussen.

Svend Asmussen på sin side brukte «stringswing» som genrebetegnelse på sin strengebaserte jazz, ettersom han «verken var neger eller sigøyner».

## Django-stilen
*Stringswing* er i nyere tid benyttet om musikk relatert til Django Reinhardt, etter at Hot Club de Norvege (Jon Larsen) spilte inn sin første plate String Swing i 1980. De var de første i Norge til å hente sin inspirasjon fra det franske jazz manouche-miljøet. Etter dette er bruken av uttrykket popularisert av Hot Club Records, som har fått en betydelig internasjonal påvirkning. Rundt 1990 fikk djangomusikken en renessanse, og Robert Normann regnes nå, sammen med Oscar Aleman, for en av jazzgitarens pionerer, parallelt med, men ikke vesentlig påvirket av Django Reinhardt.

## Eksterne lenker
*
Fylkesvei 1972

**Fylkesvei 1972** går mellom Berger og Tuhus i Eidskog.

Strekningen ble fastlagt 2019, og består av en delstrekning av den tidligere fylkesvei 332 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Svartrotte

**Svartrotte** (*Rattus rattus*) er en art i rotteslekta.
Den er betydelig mer spesialisert enn brunrotte, og foretrekker føde som består av korn og kornprodukter. Brunrotta, som kom til Europa fra India, er derimot en opportunist som kan leve av nærmest alt – brunrotta har fortrengt svartrotta i de kjøligere delene av verden i nord og sør, mens svartrotte er svært vanlig i tropiske og subtropiske strøk.
Sammenlignet med brunrotta, er svartrotta ikke fullt så god til å svømme, men flinkere til å klatre. En annen viktig forskjell mellom svart- og brunrotten, er at førstnevnte er mer folkesky og dermed mindre utbredt i befolkede områder.

På tross av navnet finnes den i flere forskjellige farger. Den er oftest svart til lys brun, med en lysere buk. En typisk rotte måler omkring 15–20&nbsp;cm lang med ytterligere 20&nbsp;cm hale. I et optimalt miljø føder den unger hele året i kull på seks til ti unger. Rotta kan bli omkring 2-3 år gammel. Svartrotta kan danne omgangsgrupper på opp til 60 individer.

Man regner med at svartedauden, som rammet Europa i 1347-1350, ble spredt fra svartrotter til mennesker ved lopper, men det er ikke sikkert at dette var eneste spredningsmåte ettersom pesten kunne bre seg i rottefri områder, da vel mellom mennesker.
## Se også
* Brunrotte
* Tamrotte

## Referanser




## Eksterne lenker
*
Storhaug skole

**Storhaug skole** er en skole på Storhaug, Stavanger. Det var i 2018–2019 ca. 370 elever ved skolen. Gjennom årene har elevtallet ved skolen variert sterkt. Da skolen ble åpnet i 1902 hadde skolen hele 870 elever som var fordelt på 22 klasserom. Skolen ble tegnet av avdelingsingeniør Hans L. Juell og var den første skolen som ble bygd i mur.

## Flystyrt 1940
Kvelden den 11. april 1940 ble et engelsk bombefly av type Vickers Wellington IC med kjennetegn P9284 KO-J skutt i brann av det tyske antiluftskytset mens det befant seg over Stavanger. Flyet tilhørte 115 Sqn bomber command og hadde tatt av fra   tidligere på kvelden. Som en lysende ildfakkel styrtet det brennende flyet ned mot Storhaug og sneiet bort i skolen så vel som flere bolighus, og satte dem i brann. Skolen brant ned, sammen med Jelsagata 12, 16, og 18, Opheimsgata 29 og 32 og Sandeidgata 31.

Det var heldigvis ingen elever på skolen, men de seks britene ombord i flyet omkom og ble senere gravlagt på Eiganes kirkegård:
P/O Barber
P/O Rankin
Sgt Pearce
Sgt Juby
LAC Westcott
P/O Bull

Tre sivile omkom på bakken: Jenny Kavli og søskenparet Signe og Anton Hognestad. Mange ble såret, flere av dem alvorlig.
Det ble nå provisoriske løsninger for å finne undervisningsrom. Noen gikk en tid i kjelleren på Metodistkirken, noen i hagestuen hos familien Mauritsen i Admiral Cruys gate. Senere ble halvparten av elevene overført til Nylund skole og resten til Våland skole. Etter krigen ble den bygd opp igjen, og stod klar til bruk i 1949. 

## Referanser


## Eksterne lenker
* Storhaug skole erlingjensen.net
* Skolens hjemmeside
Battra

**Battra** (バトラ) er en fiktiv kjempesommerfugl i filmen Godzilla vs. Mothra fra 1992. Han har et vingespenn på 180 meter, og veier 33 000 tonn. Hans makshastighet er 2,5 Mach.

Battra ble skapt av jordens livskraft for mange millioner år siden for å forsvare naturen og utslette menneskeheten. Mothra som er menneskenes beskytter, utkjemper en voldsom kamp mot Battra, og vinner. Battra går i dvale, men vekkes av et meteorittnedslag millioner av år senere. Hann flyger til Tokyo for å ta hevn over Mothra. I kampens hete kommer Godzilla. Mothra og Battra må midlertidig alliere seg i kampen mot Godzilla for å både forsvare jorden og menneskeheten.
Bo Derek

**Bo Derek** (født **Mary Cathleen Collins** 20. november 1956) er en amerikansk skuespiller og fotomodell.

Bo Derek hadde sin filmdebut i filmen *[[Fantasies]]* på begynnelsen av 1970-tallet, hvor John Derek hadde regi. Han var på det tidspunkt gift med Linda Evans, men ble senere gift med Bo Derek. Denne filmen ble ikke sluppet på markedet før i 1981 etter at Derek hadde fått sitt gjennombrudd som «den perfekte skjønnheten» i Blake Edwards' film *10* (norsk tittel *[[Drømmekvinnen "10"]]*) i 1979.

Bo Derek er fortsatt skuespiller, mest på TV og i lavbudsjettsfilmer. De eneste større produksjoner hun har medvirket i nyere tid er *Tommy Boy* (1995) og *Malibu's Most Wanted* (2003). Hun har engasjert seg politisk, og støtter offentlig George W. Bush og det Republikanske partiet. Bo Derek er for øvrig søster av musikeren Colin Bass og bor på Long Beach i California.

## Filmografi
**Som skuespiller**
* *[[Fashion House]]* (2006) – Maria Gianni 
* *[[Crusader (film)|Crusader]]* (2004) (TV) – Markham 
* *[[Malibu's Most Wanted]]* (2003) – Bess Gluckman
* *[[The Master of Disguise]]* (2002) – Seg selv
* *[[Life in the Balance]]* (2001) – Kathryn Garr 
* *[[Sunstorm (film)|Sunstorm]]* (2001) – Victoria Warren 
* *[[Murder at the Cannes Film Festival]]* (2000) (TV) – Thada Pryce 
* *[[Frozen with Fear]]* (2000) – Katherine Sullivan 
* *[[Horror 101]]* (2000) – Miss Allison James
* *[[Wind on Water]]* (1998) TV Series – Ciel Connolly (1998) 
* *[[Tommy Boy]]* (1995) – Beverly Barish, aka Beverly Burns 
* *[[Shattered Image]]* (1994) (TV) – Helen Allgood 
* *[[Woman of Desire]]* (1993) – Christina Ford 
* *[[Hot Chocolate (film)|Hot Chocolate]]* (1992) – BJ Cassidy
* *[[Ghosts Can't Do It]]* (1990) – Katie O'Dare Scott
* *[[Bolero (1984 film)|Bolero]]* (1984) – Lida MacGillivery
* *[[Fantasies (film)|Fantasies]]* (1981) (as Kathleen Collins) – Anastasia
* *[[Tarzan, the Ape Man]]* (1981) – Jane Parker 
* *[[A Change of Seasons (film)|A Change of Seasons]]* (1980) – Lindsey Rutledge
* *[[Drømmekvinnen "10"|10]]* (1979) – Jenny Hanley 
* *[[Orca (film)|Orca]]* (1977) – Annie

**Som produsent** 
* *[[Ghosts Can't Do It]]* (1990) (producer) 
* *[[Bolero (1984 film)|Bolero]]* (1984) (producer) 
* *[[Tarzan, the Ape Man]]* (1981) (producer)

**On crew:**
* *[[Complicated Women]]* (2003) (TV) (additional consultant)

**Album**
* *[[The Woman In Me]]* (1995). Photographed album cover with Shania Twain

## Referanser


## Eksterne lenker
* 
* 
* Intervju med Bo Derek
Akon

**Aliaume Damala Badara Akon Thiam** (født 16. april 1973), mer kjent under sitt artistnavn **Akon** er en amerikansk R&B-sanger som i sine sju første år vokste opp i Senegal. I sjuårsalderen flyttet han til New Jersey i USA. Han er muslim, og er sønn av jazztrommeslageren Mor Thiam.

Akon ga ut sitt debutalbum *[[Trouble (Akon-album)|Trouble]]* i 2004, som ble en stor hit med sangen «Lonely». Sangen sto på VG-lista 2004 i flere uker. I 2006 lanserte han albumet, *[[Konvicted]]*. Singlene hans «I Wanna Love You, «Smack That» og «Don't Matter» oppnådde plasseringer på flere hitlister.

## Album
* *[[Trouble (Akon-album)]]* (2003)
* *[[Konvicted]]* (2006)
* *Freedom* (2008)
* *Stadium* (TBA)

## Referanser


## Eksterne lenker
* 
* 
* 
*
Afonso Alves

**Afonso Alves Martins Jr** (født 30. januar 1981) er en brasiliansk fotballspiller. 

Han spiller i den qatarske klubben Al-Sadd. Han er kjent i Sverige for spill for Örgryte og Malmö.
Han er kjent som en goalgetter i Nederland sammen med Ajax spilleren Klaas Jan Huntelaar. Alves ble for alvor lagt merke til verden over da han scoret sju mål i en kamp for SC Heerenveen. I januar 2008 gikk han til Premier League-klubben Middlesbrough.

## Klubbkarriere
* 2002-2003: Örgryte IS 
* 2004-2006: Malmö FF
* 2006-2008: SC Heerenveen
* 2008- : Middlesbrough

## Referanser


## Eksterne lenker
*
Fylkesvei 1530

**Fylkesvei 1530** går mellom Hellerud og Strømmen i Lillestrøm.

Veiarmen mot Bråte var opprinnelig del av hovedtraséen, og har blitt omklassifisert til kommunal vei sammen med Statsråd Ihlens vei.

Frem til 2019 hadde veien betegnelsen fylkesvei 380 (Akershus).

## Kommuner og knutepunkter

*

## Referanser


## Eksterne lenker
* Vegvesenets vegkart
*
Vagina carotica fasciae cervicalis

**Vagina carotica fasciae cervicalis** er en anatomisk term for et fibrøst bindevevslag som omslutter arteria carotis og relaterte strukturer i nakken.

## Flere bilder

 Fil:Gray794.png|Nervus hypoglossus, plexus cervicalis og deres forgreninger.
 Fil:Gray1031.png|Musklene i pharynx, sett bakfra, sammen med tilknyttede blodkar og nerver.


## Eksterne lenker
* 
* Anatomiske tverrsnitt på tufts.edu
Godzilla vs. Destroyah

***Godzilla vs. Destroyah*** (ゴジラVSデストロイア) er en japansk film fra 1995 regissert av Takao Okawara. Dette er den tjueandre filmen om det klassiske filmmonsteret Godzilla.

## Handling
I 1992, etter hendelsene i Godzilla vs. King Ghidorah, opprettet De forente nasjoner et Godzilla Countermeasures Center (UNGCC) for å stoppe Godzilla. Deres militære gren, G-Force, redder Kong Ghidorahs levninger. De bruker to anti-Godzilla maskiner som heter Garuda og Mechagodzilla. To år senere, på oppdrag ved Adona Island, kommer et japansk team over noe de trodde var et stort Pteranodon-egg. Men egget avgir et telepatisk signal som tiltrekker seg monstrene Godzilla og Rodan.

Godzilla skader Rodan alvorlig under den påfølgende kampen. Men forskerne stikker av med egget. Den blir tatt med til et forskningssenter i Kyoto. En baby Godzilla klekkes fra egget. Godzilla dukker opp og reagerer igjen på skapningens psykiske kall. Militæret i Japan mobiliserer Mechagodzilla, men Godzilla deaktiverer roboten med en energipuls. Godzilla fortsetter å lete etter babyen. Men forskerne, etter å ha oppdaget den telepatiske koblingen mellom monstrene, forsøker å beskytte skapningen mot Godzilla. Frustrert ødelegger monsteret det meste av Kyoto, i forsøk på å lokalisere skapningen.

## Eksterne lenker
*
Fylkesvei 383 (Akershus)

**Fylkesvei 383 i Akershus** gikk mellom kommunegrensen ved Sorknes og Kjellerholen i Skedsmo. Veien var 6,2&nbsp;km lang.

2019 ble veien del av fylkesvei 1496.

## Kommuner og knutepunkter

*

## Referanser


## Eksterne lenker
* Vegvesenets vegkart
Drittsekk-TV

**Drittsekk-TV** er et nedsettende uttrykk for å beskrive TV-program som det hevdes oppmuntrer til kynisk og dårlig oppførsel, gjerne gjennom intriger, mobbing, utstemming og andre handlinger. Programkonsept som har blitt utsatt for å få en slik betegnelse inkluderer en del såpeoperaer og en del reality-serier som Robinsonekspedisjonen og Big Brother.

Uttrykket og problemstillingen ble satt på dagsordenen rundt årsskiftet 2000&ndash;2001 ble TV2 serien Hotel Cæsar kritisert av en rektor ved en skole i Bergen, og lederne i både Lærerforbundet og Norsk Lærerlag støttet oppropet om å flytte sendetiden til en tid senere på kvelden. Grunnlaget for kritikken mot programmene var at de ble sett på av barn, og det ble hevdet at disse barna, som var mindre istand til å skille mellom fiksjon og virkelighet, ble oppfordret til mindre toleranse og at de fikk dårlige rollemodeller.

Temaet omkring «drittsekk-TV» nådde også spørretimen i Stortinget 31. januar 2001 da kulturminister Ellen Horn ble spurt om det ville bli et tema omkring konsesjonsbehandlingen. I svaret sa Horn at hun ikke regnet Hotel Cæsar som et eksempel på et slikt program, men hun kritiserte en del reality-serier for å «spekulere i publikums primitive instinkter ved å skape en manipulert virkelighet, hvor individer spilles ut mot hverandre og man vinner ved å stemme ut folk».

## Referanser
Godzilla 2000: Millennium

***Godzilla 2000: Millennium*** (ゴジラ2000 ミレニアム) er en japansk film fra 1999 regissert av Takao Okawara. Dette er den tjuetredje filmen om det klassiske filmmonsteret Godzilla.

## Handling
Godzilla er en egen naturkraft i Japan. Godzilla Prediction Network (GPN) forsøker å studere monsteret, og forutsi hvor den kommer til å slå til neste gang. I mellomtiden oppdager forskerne fra Crisis Control Intelligence (CCI) et seksti millioner år gammel Uidentifisert flygende objekt i Japangropa. Når CCI forsøker å få tak i objektet for å studere den videre, flyr objektet av seg selv mot Himmelen. Godzilla ankommer kort tid senere en landsby, og slåss deretter mot Japans forsvar. 

Men det flyvende objektet dukker opp, og leter etter genetisk informasjon som bare Godzilla har. UFOen kjemper mot Godzilla, driver monsteret under vann, og lander så for å fylle opp mer energi. Yuji Shinoda, grunnleggeren av GPN, oppdager hemmeligheten til Godzillas regenerative egenskaper. CCI forsøker å ødelegge UFOen med eksplosive ladninger. Men Shinoda, som forsøkte å finne ut mer om romvesenene, blir nesten drept i eksplosjonen. UFOen sender en melding om deres planlagte invasjon, om å skape et nytt imperium på jordkloden. Shinoda avslører at romvesenene er ute etter de regenererende egenskapene som bare finnes i Godzilla sitt DNA, slik at romvesene kan bruke dette til å omforme kroppene deres. 

## Skuespillere
* Takehiro Murata som Yuji Shinoda
* Naomi Nishida som Yuki Ichinose
* Hiroshi Abe som Mitsuo Katagiri
* Shirō Sano som Shiro Miyasaka
* Mayu Suzuki som Io Shinoda
* Tsutomu Kitagawa som Godzilla

## Eksterne lenker
*
Byfolk!

***Byfolk!*** (City Slickers) er en amerikansk filmkomedie fra 1991, regissert av Ron Underwood. Hovedrollene spilles av Billy Crystal, Bruno Kirby, Daniel Stern og Jack Palance. Palance vant Oscar dette året for beste bi-skuespiller.

Filmen er rangert som nummer 73 av magasinet Bravos «100 morsomste filmer» og på nummer 86 på American Film Institutes liste «100 years...100 laughs».

## Oppfølger
I 1994 kom det en oppfølger. Den nye filmen *[[City Slickers II: The Legend of Curly's Gold]]* hadde Paul Weiland som regissør, men Crystal, Stern og Palance var med videre.

## Handling
I Pamplona, ​​Spania, deltar de middelaldrende vennene Mitch Robbins, Ed Furrilo og Phil Berquist i et okse-løp. Hjemme i New York City innser Mitch at han og vennene hans bruker reiser og eventyr for å rømme fra deres kjedelige, hverdagslige liv. Mitch hater jobben med reklame-salg. Phil sitter fanget i et kjærlighetsløst ekteskap, samtidig som han driver sin svigerfars supermarked. Ed er en suksessfull sportsutstyr-selger som nylig giftet seg med en mye yngre kvinne. Men han er fremdeles ikke villig til å slå seg helt til ro, og ønsker ikke å starte noen familie enda.

Mitchs fyller 39 år, og på bursdagen hans gir Phil og Ed en to uker lang reise i gave fra New Mexico til Colorado. Men Phils 20 år gamle ansatte kommer uventet til feiringen, og kunngjør at hun er gravid med babyen hans. Dette får Phils kone, Arlene, til å forlate festen. Mitchs kone, Barbara, insisterer på at han burde reise på ferien som Phil og Ed gav ham, i den tro at dette kan gi ham en ny hensikt i livet hans.

## Skuespillere

* Billy Crystal som Mitch Robbins
* Daniel Stern som Phil Berquist
* Bruno Kirby som Ed Furillo
* Patricia Wettig som Barbara Robbins
* Helen Slater som Bonnie Rayburn
* Jack Palance som Curly Washburn
* Noble Willingham som Clay Stone
* Tracey Walter som Cookie
* Jeffrey Tambor som Lou
* Josh Mostel som Barry Shalowitz
* David Paymer som Ira Shalowitz
* Bill Henderson som Dr. Ben Jessup
* Phill Lewis som Dr. Steve Jessup
* Kyle Secor som Jeff
* Dean Hallo som T.R.
* Karla Tamburrelli som Arlene Berquist
* Yeardley Smith som Nancy
* Robert Costanzo som Sal Morelli
* Walker Brandt som Kim Furillo
* Molly McClure som Millie Stone
* Jane Alden som Mrs. Green
* Lindsay Crystal som Holly Robbins
* Jake Gyllenhaal som Danny Robbins
* Danielle Harris som en student
* Eddie Palmer som en student.
* Fred Maio som en doktor.

## Referanser


## Eksterne lenker
*
Pia Lykke

**Pia Catharina Lykke** (født 1975) er en norsk programleder, manusforfatter, tv-regissør og fjernsynsprodusent.

Lykke var produksjonsassistent for *[[Lille Lørdag]]* i 1995 og hadde også hovedrollen i kortfilmen *En annen Anna*. Etter å ha vært produksjonssekretær for Eurosong, ble hun hyret for å lede MRKs NRQ-sporten for barn som var et samarbeidsprosjekt med blant annet Norges idrettsforbund. I den siste episoden fra 22. januar 1997 var Lykke og Arne Scheie i Zimbabwe hvor de var for å finne ut hva slags sport afrikanske barn driver med. Fra januar 1997 var Lykke sentral i NRK-serien *[[Direkte lykke|Direkte Lykke]]*.

Hun har regissert og skrevet kortfilmene *Klippan i livet* (2006) og *Romslighet* (2006). Videre har hun regissert *[[Idol (TV-program)|Idol]]*, *[[Senkveld med Thomas og Harald]]*, og *[[Gullfisken]]*. Hun har produsert *Kaoskontroll* for NRK, og *[[Kjetil og Kjartan Show]]* og *[[Isdans (TV-program)|Isdans]]* for TV2. Hun har vært med i flere reklamefilmer, spilt i innslag i *[[Manshow]]*, *[[Lille Lørdag]]* og *[[Senkveld]]*. Hun var programleder for *[[Skal vi danse (TV-program)|Skal vi danse]]* høsten 2009 sammen med Kristian Ødegård. Tidligere samme år var hun programleder for *[[Norske Talenter]]* sammen med Sturla Berg-Johansen. I 2012 ledet hun *Sommerfesten* sammen med Synnøve Skarbø og året etter ''Hvem kan slå Aamodt og Kjus?''. I 2014 var hun programleder i svensknorske ''Big Brother'' sammen med Adam Alsing. 

Pia Lykke eier Fy Fillern Film ANS sammen med Ingvild Daae. Selskapet har produsert bl.a. *[[X Factor (Norge)|X-faktor]]*, *Understrømmer - en film om angst* og *Sivilforsvaretsskole Starum*.  

Hun er oldebarn av statsminister Ivar Lykke (1872–1949) og i slekt med eierne av I.K. Lykke.

## Referanser


## Eksterne lenker
*
Gunhild Vegge

**Gunhild Vegge** (født 4. september 1960 i Farsund) er en norsk illustratør og grafiker.

Gunhild Vegge vokste opp i Lyngdal i Vest-Agder. Hun har sin utdannelse og diplomoppgave fra kunst- og håndverksskolen i Oslo der hun gikk på grafisk linje fra 1981 til 1985. Hun har arbeidet som illustratør i flere bøker, men mest med rein billedkunst, særlig grafikk. Gunhild Vegge har blant annet samarbeidet med sin mann, billedkunstneren E. Lasse Kolsrud, om en rekke fargetresnitt med stiliserte og humoristiske motiver. I 2002 illustrerte de sammen poeten Henning Kramer Dahls barnebok *Treet som ikke sto stille*. Vegge og Kolsrud har ellers hatt en rekke utstillinger og er innkjøpt av Norsk kulturråd, Nasjonalgalleriet, Nord-Trøndelag Fylkesgalleri, Norsk Skogmuseum og Haugesund Billedgalleri.

I tillegg til sitt virke som billedkunstner underviser Vegge i tegning og maling ved Rælingen Kulturskole. 

## Eksterne lenker
* Fargetresnitt av Lasse Kolsrud og Gunhild Vegge
* Kort utstillingsbiografi
* Malerier og grafikk
Fylkesvei 382 (Akershus)

**Fylkesvei 382 i Akershus** gikk mellom Haugli og Åråsen i Skedsmo. Veiens lengde var 5,5&nbsp;km.

2019 ble veien erstattet av fylkesvei 1494, fylkesvei 1535, fylkesvei 1537 og fylkesvei 1539.

## Kommuner og knutepunkter

* Kjusbrua (over Gardermo- og Hovedbanen, 61 m)

## Referanser


## Eksterne lenker
* Vegvesenets vegkart
Hestetroa

**Hestetroa** brukes ofte som navn på den torglignende plassen midt i gågata (Store Elvegate) i Mandal. Fra gammelt av er plassen kalt Triangelen. Navnet Hestetroa skriver seg fra den gamle drikkekummen på plassen. Denne utsmykkede kummen ble rundt midten av 1800-tallet gitt som gave fra Mandal Sparebank. Plassen ble i 2004 valgt til Mandals mest populære møteplass. Plassen danner et nesten lukket atrium mellom de gamle bygningene Lindesnesgården, Reymertgården og bygget til restauranten SMOI.
Hver sommer siden 2002 har det blitt arrangert «Onsdagskonserter» i Hestetroa.

## Referanser
Godzilla vs. Megaguirus

***Godzilla vs. Megaguirus*** (ゴジラXメガギラス G消滅作戦) er en japansk film fra 2000 regissert av Masaaki Tezuka. Dette er den tjuefjerde filmen om det klassiske filmmonsteret Godzilla.

## Handling
I 1966 angriper Godzilla et japansk atom-anlegg i Tokai, Ibaraki Prefektur. Etter dette blir G-Graspers, en del av det japanske militæret, viet til å slåss mot Godzilla. I 1996 blir kjernekraft erstattet av ren plasma-energi. Men dette hindrer ikke Godzilla fra å angripe den opprinnelige plasmaenergi-reaktoren. I 2001 åpner et eksperimentelt satellitt-basert våpen som skyter ut små svarte hull, kalt Dimension Tide, et ormehull inn i nåtiden og legger igjen et enkelt egg. En gutt ved navn Jun Hayasaka finner egget, og tar det med seg når han flytter til Tokyo. 

Fra egget kommer det en merkelig væske, så Jun kaster egget i en kloakk. Egget deler seg og begynner å vokse når det blir utsatt for vann, og klekker ut store larver kalt Meganulon som kommer ut av kloakken. De oversvømmer en del av byen, og blir til voksne Meganula. I mellomtiden dukker Godzilla opp på jakt etter en ny kilde til kjernekraft. 

Godzilla slåss mot G-Graspers, som blir assistert av opprørsk vitenskapsmann Hajime Kudo. Meganula tiltrekkes mot Godzillas energi. I løpet av kampen lanseres Dimension Tide, men Godzilla overlever angrepet. Det meste av Meganula blir drept av Godzilla og Dimension Tide. Men noen få klarer å tømme litt av Godzillas energi, og kommer seg tilbake til kloakken. 

## Skuespillere
* Misato Tanaka som Kiriko Tsujimori
* Shōsuke Tanihara som Hajime Kudo
* Masatoh Eve som Motohiko Sugiura
* Yuriko Hoshi som professor Yoshino Yoshizawa
* Toshiyuki Nagashima som Takuji Miyagawa
* Kōichi Yamadera som TV-vert
* Tsutomu Kitagawa som Godzilla
* Minoru Watanabe som Megaguirus

## Eksterne lenker
*
Fylkesvei 279 (Akershus)

**Fylkesvei 279 i Akershus** gikk mellom Borgen bru og Fetsund i Fet. Veiens lengde var 7,2&nbsp;km.

2019 ble veien erstattet av fylkesvei 1497, fylkesvei 1499, fylkesvei 1500 og fylkesvei 1501.

## Kommuner og knutepunkter

## Referanser


## Eksterne lenker
* Vegvesenets vegkart
Esbo

**Esbo** (utt. //; finsk: *Espoo*) er en by og kommune  i landskapet Nyland i Finland. Esbo ligger ved Finskebukten og grenser i øst til Helsingfors og Vanda, i vest til Kyrkslätt og i nord til Vichtis og Nurmijärvi. Byen Grankulla utgjør en enklave inne i Esbo. Esbo er Finlands nest største by og hadde .

Esbo er en tospråklig kommune med finsk som majoritetsspråk (84 %) og svensk som minoritetsspråk (8 %).

Esbo har mange hovedkontorer og selskaper, blant annet har Nokia og Fortum sine hovedkontor i byen. Dessuten har Aalto-universitetets tekniska högskola sin campus der.


Fil:Fortum HQ, Espoo.jpg|Fortums hovedkontor i Esbo
Fil:Helsinki University of Technology auditorium.jpg|Aalto-universitetets tekniska högskola
Fil:Nokia HQ.jpg|Nokias hovedkontor i Esbo
Espoo from air in night.jpg|Esbo fra luften
Kauppakeskus Sello3 Espoo Finland.jpg|Sello kjøpesenter


## Vennskapsbyer

*  Esztergom, Ungarn 
*  Gattsjina, Russland
*  Irving, Texas, USA
*  Køge, Danmark
*  Kongsberg, Norge
*  Kristianstad, Sverige
*  Nõmme, Estland
*  Sauðárkrókur, Island
*  Shanghai, Kina
*  Sotsji, Russland

## Referanser


## Eksterne lenker
* 
* ''Uppslagsverket Finland'', Esbo
* Aalto-universitetets tekniska högskola
Fylkesvei 384 (Akershus)

**Fylkesvei 384 i Akershus** gikk mellom Hellerud og Haugenlia i Skedsmo.

Traséer: Hellerud – Åros bru (0,7&nbsp;km), Nygård – Haugenlia (3,8&nbsp;km).

2019 ble veien erstattet av delstrekninger av fylkesvei 1534 og fylkesvei 1541.

## Kommuner og knutepunkter

* Åros bru (kommunegrense Nitelva, 90 m)

----

## Referanser


## Eksterne lenker
* Vegvesenets vegkart
Gossen Idrettslag

**Gossen Idrettslag** er et idrettslag i Aukra kommune i Romsdal. Det ble grunnlagt i 1967 etter sammenslåing av *Sør-Gossen FK* og *Nord-Gossen IL*.
Fotball er den største sporten på Gossen. Seniorlaget i fotball spiller i 5. divisjon menn. Hjemmekampene spilles på Riksfjord stadion som har kunstgressdekke, garderober og en tribune med sitteplasser. I 2000 oppnådde laget sin høyeste plassering i seriesystemet med en 2.-plass i 3. divisjon.

Av kjente spillere som har vært innom Gossen, er Knut Olav Rindarøy, og unge talenter som Viktor Mevold og Erik Fanghol Skeide. Nåværende Molde FK-spiller Emil Breivik spilte ungdomsfotball for Gossen. 

## Referanser
Godzilla Against Mechagodzilla

***Godzilla Against Mechagodzilla*** (ゴジラXメカゴジラ) er en japansk film fra 2002 regissert av Masaaki Tezuka. Dette er den tjuesjette filmen om det klassiske filmmonsteret Godzilla.

## Handling
I 1999, er det 45 år etter det opprinnelige angrepet fra Godzilla, klarer ikke løytnant Akane Yashiro å drepe et nytt medlem av Godzillas art under hans aller første kamp. Som et resultat blir Akane degradert samtidig som en gruppe forskere, inkludert Tokumitsu Yuhara, er samlet for å bygge en robot fra det opprinnelige Godzillas skjelett. Cyborg Mechagodzilla, med kallenavnet Kiryu, blir bygd ferdig og innlemmet i Japans forsvar sammen med sine menneskelige piloter, Kiryu-skvadronen, med Akane som en av pilotene.

Imidlertid henger minner om Akanes handlinger under den første kampen fremdeles igjen, og en av hennes skvadron-kamerater, løytnant Susumu Hayama, holder henne ansvarlig for brorens død. Fire år senere blir Kiryu avduket under en global presentasjon. Samtidig kommer Godzilla tilbake, og Kiryu blir lansert i kamp. Den forferdede Kiryu-skvadronen er maktesløs, før monsteret går tom for energi. Kirya blir sendt tilbake til hovedkvarteret for reparasjoner. Så Kiryu blir deaktivert og fjernstyringssystemet tatt off-line. Men Akane ønsker å bruke maskinens interne backup-cockpit, for å hindre videre ødeleggelser fra Godzilla.

## Eksterne lenker
*
Trondheimsveien 6A

**Trondheimsveien 6A** var en bygård beliggende i Trondheimsveien på nedre Grünerløkka i Oslo. Bygården ble oppført på slutten av 1800-tallet. Bygget besto av fire etasjer pluss kjeller og loft, hvorav tre av etasjene tidligere var leiligheter, mens første etasje bestod av næringslokaler.

## Brann
Det brøt ut brann natt til 6. august 2003 og byggets takkonstruksjon fikk omfattende skader i brannen. Kriminaltekniske undersøkelser konkluderte med at brannen var forårsaket av bar ild, og det ble antatt at brannen var påsatt. Byantikvaren ga tillatelse til riving av bygården som sto på Byantikvarens «gule liste». Det betydde i utgangspunktet at fasaden på det brannherjede bygget måtte bevares. I 2006 engasjerte Fortidsminneforeningen seg og ønsket å redde den verneverdige bygården. De klaget både rivningstillatelsen og etterfølgende byggetillatelsen inn for Fylkesmannen. Den 20. september ble klagen på byggetillatelsen avvist. Den 27. november ble også klagen på rivningstillatelsen avvist.

## Rasulykke
Søndag den 7. januar 2007 falt deler av gesimsen (den delen av taket som stikker utenfor veggen) ned på fortauet under, og begravde en tilfeldig forbipasserende 31 år gammel kvinne. Det 20 meter lange raset, bestående av flere tonn murstein, dekket fortauet og deler av gaten. To politifolk gravde frem offeret med håndmakt vel ti minutter etter raset. Kvinnen døde på sykehus av skadene. Årsaken til at gesimsen raste ned antas å være vann- og frostskader kombinert med skadene etter brannen tre år tidligere. Den tidligere gårdeieren ble tiltalt og dømt for uaktsomt drap. Bygget ble revet etter dette, og på tomta har det blitt bygd boligbygg med parkeringskjeller, 6A mot gata og 6B i bakgården.

## Referanser




## Eksterne lenker
* iOslo.no – Omkom i takras
* Aftenposten – Vil rive rashus
* NTNU Universitetsavisa - Linda Henriksen til minne
Godzilla, Mothra and King Ghidorah: Giant Monsters All-Out Attack

***Godzilla, Mothra and King Ghidorah: Giant Monsters All-Out Attack*** (ゴジラ・モスラ・キングギドラ　大怪獣総攻撃) er en japansk film fra 2001 regissert av Shusuke Kaneko. Dette er den tjuefemte filmen om det klassiske filmmonsteret Godzilla. Her får man se en ny side av King Ghidorah.

## Handlingsreferat
Under et møte med det japanske militæret angående monsteret Godzilla, orienterer admiral Taizo Tachibana om den gangen Godzilla gikk til angrep for aller første angrep. En amerikansk atomubåt blir rapportert som savnet, men senere blir det oppdaget at den ble ødelagt av Godzilla. Tachibanas datter, Yuri Tachibana, produserer en dokumentarfilm i det et mystisk jordskjelv inntreffer i området. Det merkelige jordskjelvet kommer tilbake igjen senere samme kveld, og folk blir vitne til monsteret Baragon, og den blir feilaktig identifisert som Godzilla.

Deretter angriper Mothra, og Yuri intervjuer Hirotoshi Isayama - en eldre mann som forklarer legenden om de tre monstrene Baragon, Mothra og Ghidorah. Godzilla går senere i land og angriper Bonin-øyene, og etterlater seg få overlevende. Godzilla dukker opp igjen, og Yuri blir skadd. Det japanske militæret sender flere jagerfly for å angripe Godzilla, men alle blir raskt utslettet. Tachibana setter opp en ny forsvarslinje ved Yokohama i ett forsøk på å hindre videre ødeleggelser. Mothra og Ghidorah våkner også, for å slåss mot Godzilla.

## Skuespillere
* Chiharu Niiyama som Yuri Tachibana.
* Ryūdō Uzaki som admiral Taizo Tachibana
* Masahiro Kobayashi som Teruaki Takeda
* Shirō Sano som Haruki Kadokura
* Kaho Minami som kaptein Kumi Emori
* Hideyo Amamoto som professor Hirotoshi Isayama
* Mizuho Yoshida som Godzilla
* Akira Ohashi som Ghidorah
* Rie Ota som Baragon

## Eksterne lenker
*
Godzilla: Tokyo SOS

***Godzilla: Tokyo SOS*** (ゴジラ×モスラ×メカゴジラ 東京SOS) er en japansk film fra 2003 regissert av Masaaki Tezuka. Dette er den tjuesjuende filmen om det klassiske filmmonsteret Godzilla.

## Handling
I 2004 gjennomgår Kiryu reparasjoner og modifikasjoner etter slaget mot Godzilla ett år tidligere. Shobijin advarer imidlertid den japanske regjeringen om at Godzilla kommer til å returnere til Japan fordi de brukte den opprinnelige Godzilla sitt skjelett for å designe Kiryu. Han tror at hvis de returnerer skjelettet til sjøen, vil Mothra innta Kiryus plass og forsvare Japan. På grunn av at Mothras angrep Japan i 1961, nekter statsminister Hayato Igarashi, men går med på å avvikle Kiryu-prosjektet etter at den dreper Godzilla.

Godzilla og Mothra kjemper, men førstnevnte får overtaket. Kiryu blir også med på kampen, men Godzilla slår ut begge to. I mellomtiden klekkes tvillinger fra Mothra på Infant Island fra Mothras egg og forsøker å hjelpe moren sin. Forsker Yoshito Chujo forsøker å reparere Kiryu, og Kiryus pilot, Kyosuke Akiba får ordre om å ødelegge Godzilla før Kiryu-prosjektet blir skrotet for godt.

## Skuespillere
* Noboru Kaneko som Yoshito Chujo
* Miho Yoshioka som løytnant Azusa Kisaragi
* Mitsuki Kogasom som Kiryu-operatør Kyosuke Akiba
* Hiroshi Koizumi som Dr. Shinichi Chujo
* Tsutomu Kitagawa som Godzilla

## Eksterne lenker
*
The September When (album)

***The September When*** er det første albumet til gruppen The September When. Albumet ble spilt inn i Marcus Studio i London i januar-februar 1989 og gitt ut 17. august samme år. Bandet var fortsatt kun en trio under innspillingen.

## Sporliste
#«Mortal»
#«Everything Goes for Believers»
#«The Hide Queen»
#«Butterfly»
#«When I Drive»
#«Irritating Lover»
#«Wish for Warm July»
#«Heard That Before»
#«This Is Our Time»
#«Desert Life»
#«I believe In You»
#«Morning May the 7th»
#«Feeling of Flying»

## Medvirkende
### The September When
*Morten Abel – vokal, gitar, munnspill
*Tor Øyvind Syvertsen – el. gitar, vokal
*Helge Hummervoll – keyboard
### Øvrige
*Torkild Viig – bass
*Graham Broad – slagverk og perkusjon
*Peter Thoms, Gary Barnacle og John Thirkell – blåsere
*Martyn Webster - produsent
*Simon Duff - produsentassistent 
*Well' Ard - produsentassistent 
*Adrian Peacock - fotograf
*Shoot That Tiger! - coverdesign 
## Eksterne lenker
* The September When
Godzilla vs. Hedorah

***Godzilla vs. Hedorah*** (ゴジラ対ヘドラ) er en japansk film fra 1971 regissert av Yoshimitsu Banno. Dette er den ellevte filmen om det klassiske filmmonsteret Godzilla.

## Handling
Den mikroskopiske livsformen Hedorah lever av jordens forurensning, og vokser til et giftig sjø-monster. Skapningen senker et , og angriper Dr. Toru Yano og hans unge sønn Ken Yano. Hedorahs giftige eksistens blir deretter avslørt for hele verden. Ken Yano tror at Godzilla, som bekjemper verdens forurensning, kommer til å hjelpe menneskene mot Hedorah. Gedorah forvandler seg til en amfibisk form, slik at den kan bevege seg på land og finne ytterligere kilder til forurensning. Hedorah blir snart konfrontert av Godzilla, og blir lett overmannet av Godzilla og trekker seg snart tilbake i havet.

Men monsteret blir enda kraftigere. Den kommer tilbake kort tid senere i en flygende tallerken-lignende form. Tusenvis av mennesker dør under angrepene fra Hedorah. Godzilla klarer ikke å forsvare seg mot Hedorahs giftige utslipp. Under kampen kjemper Godzilla tappert mot Hedorah, men blir overveldet av det amorfe romvesenet, mister et øye og får hånden brent helt ned til beinet av Hedorahs kroppsvev, som tærer på alt det kommer i kontakt med. Til slutt blir Godzilla nesten drept når Hedorah forsøker å drukne Godzilla i en flom av kjemisk slam. Dr. Toru Yano og hans kone Toshie Yano forsøker å finne på en plan for å endelig ødelegge monsteret.

## Eksterne lenker
*
Emisjon

**Emisjon** kan sikte til:

*Emisjon (fysikk) &ndash; Et begrep som betyr «utsending» eller «utslipp». Benyttes blant annet om utslipp av drivhusgasser, eller utsending av radiosignaler, lys osv.
*Emisjon (biologi), prosess bestående av vannlating og/eller avføring
*Emisjon (finans) &ndash; Forhøyelse av aksjekapitalen i et aksjeselskap.
All Monsters Attack

***All Monsters Attack*** (ゴジラ・ミニラ・ガバラ オール 怪獣大進撃) er en japansk film fra 1969 regissert av Ishirô Honda. Dette er den tiende filmen om det klassiske filmmonsteret Godzilla.

## Handling
Ichiro Miki er et veldig fantasifullt, men ensomt, barn som vokser opp i Kawasaki. Hver dag kommer han hjem til familiens tomme leilighet. Hans eneste venner er en leketøy-produsent som heter Shinpei Inami, samt en ung jente som heter Sachiko. Hver dag etter skolen plages Ichiro av en gjeng mobbere, ledet av Sanko Gabara. For å unnslippe ensomheten, drømmer Ichiro om å besøke Monster Island.

Men under ett besøk til øya blir Ichiro vitne til at Godzilla kjemper mot tre Kamacuras og Ebirah, et gigantisk sjø-monster. Ichiro blir deretter jaget av en Kamacuras, og faller ned i en dyp hule. Rett etterpå blir Ichiro reddet fra hulen av Minilla. Ichiro oppdager snart at Minilla også har problemer på grunn av mobbing, og blir mobbet av et uhyrlig troll kjent som Gabara. 

Senere går Ichiro for å utforske en forlatt fabrikk. Men han forlater fabrikken, etter å ha hørt noen politi-sirener i nærheten. Kort tid senere kommer to bank-ranere som gjemmer seg ved fabrikken. Men de oppdager at Ichiro har funnet et av førerkortene deres, og de følger Ichiro for å kidnappe ham.

## Skuespillere
* Tomonori Yazaki som Ichiro Mitsuki.
* Kenji Sahara som Kenichi Mitsuki.
* Machiko Naka som Tamiko Mitsuki.
* Hideyo Amamoto som Shinpei Minami.
* Sachio Sakai som Sembayashi.
* Kazuo Suzuki som Okuda.
* Junichi Ito som Gabara.
* Hidemi Ito som Sachiko.
* Haruo Nakajima som Godzilla.
* Marchan the Dwarf som Minilla.
* Midori Uchiyama gir stemme til Minilla.
* Yasuhiko Kakuyuki som Gab

## Eksterne lenker
*
Godzilla: Final Wars

***Godzilla: Final Wars*** (ゴジラ ファイナルウォーズ) er en japansk film fra 2004 regissert av Ryuhei Kitamura. Dette er den tjueåttende filmen om det klassiske filmmonsteret Godzilla.

## Handling
Under en kamp på Antarktis mot den opprinnelige Gotengo blir monsteret Godzilla fanget under is ai en hule. I senere år forårsaker miljø-katastrofer utseendet til gigantiske monstre og super-mennesker kalt "mutanter" som deretter rekrutteres til Earth Defense Force (EDF) for å kjempe mot monstrene. En oppgradert Gotengo, under kommando av kaptein Douglas Gordon, ødelegger monsteret Manda. Men skipet hans blir ødelagt i prosessen, og kapteinen blir suspendert fra EDF. Mutant-soldaten Shinichi Ozaki får i oppdrag å vokte en FN-biolog, Dr. Miyuki Otonashi, som ble sendt for å studere et mumifisert monster.

Det blir avslørt at det mumifiserte monsteret var Gigan, en cyborg sendt for å ødelegge jordkloden. Gigantiske monstre begynner å angripe flere byer. Rodan angriper New York City, Anguirus angriper Shanghai, Zilla angriper Sydney, Kong Caesar angriper Okinawa, Kamacuras angriper Paris, Kumonga angriper Phoenix, Ebirah angriper Tokai, og Hedorah angriper et ukjent sted. EDF forsøker å angripe skapningene, som på mystisk vis forsvinner i samme øyeblikk som et fremmed moderskip dukker opp over Tokyo. Romvesenene, kalt Xiliens, advarer om at en planet kalt "Gorath" snart kommer til å påvirke jordkloden.

## Skuespillere
* Masahiro Matsuoka som Shinichi Ozaki
* Rei Kikukawa som Miyuki Otonashi
* Don Frye som kaptein Douglas Gordon
* Maki Mizuno som Anna Otonashi
* Kazuki Kitamura som en Xillian-kontrollør.
* Kane Kosugi som Kazama
* Kumi Mizuno som Akiko Namikawa
* Kenji Sahara som Dr. Jinguji
* Shigeru Izumiya som Samon Taguchi
* Masakatsu Funaki som kommandør Kumasaka
* Masatō Ibu som general for Xilien-skapningene.
* Jun Kunimura som Major Kumoro
* Akira Takarada som Naotaro Daigo
* Kenta Suga som Kenta Taguchi
* Tsutomu Kitagawa som Godzilla

## Eksterne lenker
*
Leotykides

**Leotykides** (født ca. 545, død 469 f.Kr.) var konge i Sparta fra 491 til 476 f.Kr. Han ledet spartanske styrker under perserkrigene fra 490 til 478 f.Kr.

Han var født i Sparta rundt 545 f.Kr. og var etterkommer av Eurypontid. Han kom til makten med hjelp fra Kleomenes I ved å utfordre Demaratos og overtok tronen i 491 f.Kr. Senere samme år sluttet han seg til Kleomenes' andre ekspedisjon til Aigina. Våren 479 ledet Leotykides en gresk flåte som bestod av 110 skip ved Aigina og senere ved Delos hvor han støttet de greske opprørene ved Khíos og Samos mot Persia. Han beseiret persiske militærstyrker og marinestyrker i slaget ved Mykale på kysten av Lilleasia sommeren 479.

Han ledet en ekspedisjon til Thessalia i 476 mot aleudai–familien for å straffe dem for samarbeid med perserne, men han trakk seg tilbake etter å ha blitt bestukket av familien. Han ble stilt for retten for bestikkelser da han returnerte til Sparta og flyktet til tempelet til Athena Alei i Tegea. Han ble dømt til eksil og hans hus brent. Hans barnebarn Arkhidamos II ble konge av Sparta. Leotykides døde noen år senere, rundt 469 f.Kr.

## Litteratur
*Andrew R. Burn, *Persia and the Greeks: The Defense of the West 456-478 B.C.*, New York, 1962
*Peter Green, *The Year of Salamis 480-479 B.C.*, London, 1970
*Simon Hornblower, *The Greek World, 479-323 B.C.*, 3. utgave, London 2002